ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en sv id ms ms ms ms nl id eo zh id id af ms ms nl en en id fi ms ms id ms nl ms id ms ms ms id ms ms id ms id ms ms id ms id id ms id id id id id id id ms id eo id eo id ms sl ms ms id fi it fr ms it fr en ms ms id id ms id ms id ms ms ms ms ms ms ms ms tr id ms ms ms id id hy hy hy ms ms en en en en en en en id ms id id ms en id id jv ms id id it es id id en id ms ms ms ms ms ms
SETITIK Air Mani Boleh Hamil? Boleh Jadi Ke? Ini Penjelasannya
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kesihatan Seksual • sekitar 1 bulan
jawapan nya ngndung atau tidak?
sy nk tnya kalau air mani
buang dlm buntut blh jadi ngndung ke ?
Kesihatan Seksual • sekitar 2 bulan
saya nak tanya saya melakukan handjob kepada suami saya selepas daripada itu tangan yang terkena air mani suami saya itu, saya sapu kan pada kain.
Dalam masa 30 minit selepas itu
... Lihat Lebih Lagi
Lihat 0 lagi kiriman
Semua komen ada di sini
Setitis Air Mani Ada Berjuta Sperma! Jika Suami Terpancut Sedikit, Isteri Boleh Hamil?
Ditulis oleh Fatin Zahra Disemak pada 15/08/2022
Disemak secara perubatan oleh Dr. Ahmad Wazir Aiman
Pernahkah anda terdengar tentang anak dara yang mengandung setelah mandi air kolam, ataupun hamil selepas menunggang motorsikal bersama-sama teman lelaki? Ataupun mendengar kenyataan seperti setitik air mani boleh hamil atau menyebabkan seorang perempuan itu mengandung?
Sejauh manakah kenyataan ini tepat dari segi sains? Adakah semua ini benar-benar boleh terjadi, ataupun hanya mitos semata-mata?
Banyak yang anda perlu tahu tentang rahsia di sebalik setitik air mani boleh hamil. Jom, ikuti kupasan kami dalam artikel di bawah!
Baca lebih lanjut tentang Kesihatan Seksual di sini.
Setitik air mani boleh hamil? Ia membawa jutaan sperma
Apabila seorang lelaki mengalami ejakulasi, hampir 300 juta sperma akan dilepaskan ke dalam vagina seorang wanita.
Dalam 1 ml air mani, ada lebih kurang 20 juta sperma! Banyak bukan!
Tetapi, anda perlu tahu bahawa hanya SATU sahaja sperma yang diperlukan untuk membuatkan seorang wanita itu hamil.
Walau bagaimanapun, perjalanan sperma menuju ke ovum adalah sebuah perjalanan getir yang berliku-liku. Daripada jutaan sperma yang memasuki vagina, hanya beberapa ratus sahaja yang akan tinggal pada akhir perjalanan.
Jika sperma ini bertemu dengan ovum di dalam tiup falopio, proses persenyawaan akan berlaku.
Namun, ini semua bergantung juga kepada kitaran kesuburan seorang wanita jika setitik air mani boleh hamil ini.
Jika tiada penghasilan ovum sewaktu pasangan melakukan hubungan kelamin, maka tiadalah proses persenyawaan berlaku.
Oleh itu, wanita tersebut tidak akan mengandung dan akan datang haid seperti biasa.
Berapa lama jangka hayat sperma?
Jangka hayat sperma bergantung kepada di mana lokasi sperma tersebut.
Anda perlu tahu bahawa sperma tidak dapat hidup lama jika berada di luar tubuh badan manusia. Di atas permukaan yang kering, sperma akan mati ketika air mani mula mengering.
Di atas kawasan yang lembap pula, sperma mungkin dapat hidup lebih lama. Namun, dalam kawasan berair seperti di dalam kolam, kebarangkalian untuk sperma boleh berenang memasuki vagina adalah hampir mustahil.
Oleh itu, amat sukar untuk para isteri mengandung jika suami tidak ‘pancut dalam’.
Tetapi, sperma mampu tinggal di dalam tubuh wanita sehingga 5 hari selepas mengadakan hubungan seksual.
Oleh itu, jika anda melakukan hubungan kelamin bersama pasangan beberapa hari sebelum ovulasi, masih ada peluang untuk pasangan anda hamil.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Benarkah setitik air mani boleh hamil?
Pertama sekali, anda perlu tahu bahawa seorang perempuan boleh mengandung walaupun tidak melakukan sebarang penetrasi seksual.
Walaupun kebarangkaliannya adalah rendah, persenyawaan masih boleh berlaku jika air mani berada di sekitar kawasan vagina.
Selain itu, jika si isteri menyentuh air mani dengan tangan dan kemudian menyentuh pula kemaluannya, ini juga boleh menjadi antara sebab mengandung!
Perbuatan menggesel zakar pada sekitar kemaluan isteri ketika melakukan seks juga akan meningkatkan risiko untuk hamil.
Tetapi, haruslah diingat bahawa ejakulasi pada perut atau peha isteri misalnya masih berisiko. Anda boleh secara tidak sengaja ‘tersapu’ air mani itu pada bukaan vagina isteri!
Anda mengamalkan kaedah pull-out? Ketahuilah bahawa kaedah ini bukanlah 100% berkesan. Jika anda ingin mengelakkan kehamilan, bertindaklah secara bijak dengan menggunakan kondom semasa berasmara.
Mengandung? Saya masih belum bersedia!
Jika anda tidak mempunyai sebarang rancangan untuk mengandung, anda boleh cuba untuk dapatkan pil kontraseptif kecemasan di farmasi terdekat. Tetapi ini hanya untuk kecemasan sahaja ya!
Usah rasa paranoid, lebih-lebih lagi jika anda mempunyai akses kepada pelbagai cara untuk mengelakkan kehamilan.
Anda boleh merancang kehamilan dengan mengambil pil perancang. Amalkan juga pemakaian kondom untuk lelaki.
Kaedah kontraseptif yang paling berkesan adalah dengan menahan diri daripada melakukan persetubuhan (abstinence).
Anda juga perlu tahu bahawa walaupun masih ada kebarangkalian untuk anda mengandung ketika bersentuhan dengan air mani yang sedikit, peratusannya amatlah rendah!
Jadi jangan risau tentang setitis air mani boleh hamil ini ya!
Jika mempunyai persoalan tentang kaedah kontraseptif terbaik untuk anda dan keluarga, silalah ke klinik terdekat bagi mendapatkan penjelasan lebih lanjut.
Anda juga boleh melawat Klinik Nur Sejahtera dan Klinik Subfertiliti LPPKN terdekat untuk tujuan konsultasi.
Semasa melakukan hubungan seksual, penting untuk anda dan pasangan mengamalkan kaedah kontraseptif yang sesuai untuk kekal selamat.
Dakwaan seperti setitik air mani boleh hamil mungkin boleh membuatkan beberapa orang wanita di luar sana menjadi paranoid.
Jika anda membaca berita-berita sebegini di laman sosial, cuba berhenti dan fikir sejenak. Rujuk berita tersebut dan pastikan bahawa ia datang dari sumber yang sah dan boleh dipercayai.
Jika anda masih berasa ragu-ragu, berbincanglah dengan pasangan anda ataupun dapatkan pandangan daripada pakar.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
You Asked It: Pregnant Without Sex? https://www.teenhealthcare.org/blog/you-asked-it-pregnant-without-sex/. Accessed June 5, 2020.
Can You Get Pregnant from Precum? https://americanpregnancy.org/getting-pregnant/can-you-get-pregnant-with-precum/. Accessed June 5, 2020.
How semen and sperm quality affect male fertility. https://www.netdoctor.co.uk/conditions/sexual-health/a12002/semen-and-sperm-quality/. Accessed June 5, 2020.
Can I get pregnant if I have sex without penetration? https://www.nhs.uk/common-health-questions/pregnancy/can-i-get-pregnant-if-i-have-sex-without-penetration/. Accessed June 5, 2020.
What is contraception? https://www.nhs.uk/conditions/contraception/what-is-contraception/. Accessed June 5, 2020.
Can You Get Pregnant From Pre-Ejaculate? https://kidshealth.org/en/teens/ejaculate.html#:~:text=You%20can%20definitely%20get%20pregnant,girl%20can%20still%20become%20pregnant. Accessed April 25, 2022.
Can you get pregnant from pre-cum? I’m hearing different stories. https://www.plannedparenthood.org/learn/ask-experts/can-you-get-pregnant-from-pre-cum-im-hearing-different-stories. Accessed April 25, 2022.
Hubungan Intim Bakar Banyak Kalori, Sebab Itu Asyik Lapar Lepas Bersama, Benarkah?
6 Tip Mudah Untuk Melakukan Hubungan Intim Masa Kuarantin & Puasa
Ditulis oleh Fatin Zahra Disemak pada 15/08/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.